Miljøminister Ida Auken (SF) er i gang med en rundrejse til udvalgte dele af det danske sommerland. Tirsdag gik turen til Livø, som i nær fremtid skal finde en alternativ måde at producere den strøm, der skal bruges på øen. Naturstyrelsen bruger i dag knap 1 million kroner på diselolie til de to generatorer, der forsyner øen med strøm. Derfor vil de gerne finde andre løsninger, for et kabel over fjorden er alt for dyrt. De løsninger må gerne være grønne. Lykkedes det at skabe en grøn elforsyning på Livø, er der mange lande, der gerne vil købe teknologien. Alene i EU er der omkring 3500 øer, som har deres egen elforsyning basseret på dieselgeneratorer. Men opgaven er svær, for Livø er et lille samfund, og det gør det sværere at bruge alternative energikilder.

Opsummering:
Den lille ø Livø vil være den første ø i Danmark, der er selvforsynende med grøn elektricitet. Derfor besøgte miljøministeren øen.